Ericu950/Stoicheia-meter-silver huggingface dataset:
οὐ μὴν ἀλλὰ καὶ περὶ τὴν ἐπιμέλειαν ταύτην οὐκ ἔλαττον αὐτῶν διηνέγκαμεν ἢ περὶ τὰς πράξεις τὰς ὀλίγῳ πρότερον εἰρημένας 0 .
οἱ μὲν γὰρ ἡμέτεροι πατέρες ἔπειθον τοὺς συμμάχους ποιεῖσθαι πολιτείαν ταύτην , ἥνπερ αὐτοὶ διετέλουν ἀγαπῶντες ·
ὃ σημεῖόν ἐστιν εὐνοίας καὶ φιλίας , ὅταν τινὲς παραινῶσι τοῖς ἄλλοις χρῆσθαι τούτοις , ἅπερ ἂν σφίσιν αὐτοῖς συμφέρειν ὑπολάβωσιν ·
λακεδαιμόνιοι δὲ κατέστησαν οὔ θ ὁμοίαν τῇ παρ αὑτοῖς οὔ τε ταῖς ἄλλοθί που γεγενημέναις , ἀλλὰ δέκα μόνους ἄνδρας κυρίους ἑκάστης τῆς πόλεως ἐποίησαν , ὧν ἐπιχειρήσας ἄν τις κατηγορεῖν τρεῖς ἢ τέτταρας ἡμέρας συνεχῶς οὐδὲν ἂν μέρος εἰρηκέναι δόξειε τῶν ἐκείνοις ἡμαρτημένων .
καθ ἕκαστον μὲν οὖν διεξιέναι περὶ τῶν τοιούτων καὶ τοσούτων τὸ πλῆθος ἀνόητόν ἐστιν ·
ὀλίγα δὲ καθ ἁπάντων εἰπεῖν , ἃ τοῖς ἀκούσασιν ὀργὴν ἀξίαν ἐμποιήσειεν ἂν τῶν πεπραγμένων , νεώτερος μὲν ὢν ἴσως ἂν ἐξεῦρον , νῦν δ οὐδὲν ἐπέρχεταί μοι τοιοῦτον , ἀλλ ἅπερ ἅπασιν , ὅτι τοσοῦτον ἐκεῖνοι διήνεγκαν ἀνομίᾳ καὶ πλεονεξίᾳ τῶν προγεγενημένων , ὥστ οὐ μόνον αὑτοὺς ἀπώλεσαν καὶ τοὺς φίλους καὶ τὰς πατρίδας τὰς αὑτῶν , ἀλλὰ καὶ Λακεδαιμονίους πρὸς τοὺς συμμάχους διαβαλόντες εἰς τοιαύτας καὶ τοσαύτας συμφορὰς ἐνέβαλον , ὅσας οὐδεὶς πώποτ αὐτοῖς γενήσεσθαι προσεδόκησεν 0 .
μάλιστα μὲν οὖν ἐντεῦθεν ἄν τις δυνηθείη κατιδεῖν ὅσῳ μετριώτερον καὶ πραότερον ἡμεῖς τῶν πραγμάτων ἐπεμελήθημεν , δεύτερον δ ἐκ τοῦ ῥηθήσεσθαι μέλλοντος 0 ·
σπαρτιᾶται μὲν γὰρ ἔτη δέκα μόλις ἐπεστάτησαν αὐτῶν , ἡμεῖς δὲ πέντε καὶ ἑξήκοντα συνεχῶς κατέσχομεν τὴν ἀρχήν .
καίτοι πάντες ἴσασι τὰς πόλεις τὰς ὑφ ἑτέροις γιγνομένας , ὅτι πλεῖστον χρόνον τούτοις παραμένουσιν ὑφ ὧν ἂν ἐλάχιστα κακὰ πάσχουσαι τυγχάνωσιν .
ἐκ τούτων τοίνυν ἀμφότεραι μισηθεῖσαι κατέστησαν εἰς πόλεμον καὶ ταραχήν , ἐν ᾗ τὴν μὲν ἡμετέραν εὕροι τις ἄν , ἁπάντων αὐτῇ καὶ τῶν Ἑλλήνων καὶ τῶν βαρβάρων ἐπιθεμένων , ἔτη δέκα τούτοις ἀντισχεῖν δυνηθεῖσαν , Λακεδαιμονίους δὲ κρατοῦντας ἔτι κατὰ γῆν , πρὸς Θηβαίους μόνους πολεμήσαντας καὶ μίαν μάχην ἡττηθέντας , ἁπάντων ἀποστερηθέντας ὧν εἶχον , καὶ παραπλησίαις ἀτυχίαις χρησαμένους καὶ συμφοραῖς αἷσπερ ἡμεῖς , καὶ πρὸς τούτοις τὴν μὲν ἡμετέραν πόλιν ἐν ἐλάττοσιν ἔτεσιν ἀναλαβοῦσαν αὑτὴν ἢ κατεπολεμήθη , Σπαρτιάτας δὲ μετὰ τὴν ἧτταν μη δ ἐν πολλαπλασίῳ χρόνῳ δυνηθέντας καταστῆσαι σφᾶς αὐτοὺς εἰς τὴν αὐτὴν ἕξιν ἐξ ἧς περ ἐξέπεσον , ἀλλ ὁμοίως ἔτι καὶ νῦν ἔχοντας 0 .
τὰ τοίνυν πρὸς τοὺς βαρβάρους ὡς ἑκάτεροι προσηνέχθημεν , δηλωτέον ·
ἔτι γὰρ τοῦτο λοιπόν ἐστιν .
ἐπὶ μὲν γὰρ τῆς ἡμετέρας δυναστείας οὐκ ἐξῆν αὐτοῖς οὔ τ ἐντὸς Ἅλυος πεζῷ στρατοπέδῳ καταβαίνειν οὔ τε μακροῖς πλοίοις ἐπὶ τάδε πλεῖν Φασήλιδος ·
ἐπὶ δὲ τῆς Λακεδαιμονίων οὐ μόνον τοῦ πορεύεσθαι καὶ πλεῖν ὅποι βουληθεῖεν ἐξουσίαν ἔλαβον , ἀλλὰ καὶ δεσπόται πολλῶν Ἑλληνίδων πόλεων κατέστησαν .
τὴν δὴ καὶ τὰς συνθήκας τὰς πρὸς βασιλέα γενναιοτέρας καὶ μεγαλοφρονεστέρας ποιησαμένην , καὶ τῶν πλείστων καὶ μεγίστων τοῖς μὲν βαρβάροις κακῶν τοῖς δ Ἕλλησιν ἀγαθῶν αἰτίαν γεγενημένην , ἔτι δὲ τῆς Ἀσίας τὴν παραλίαν καὶ πολλὴν ἄλλην χώραν τοὺς μὲν πολεμίους ἀφελομένην τοῖς δὲ συμμάχοις κτησαμένην , καὶ τοὺς μὲν ὑβρίζοντας τοὺς δ ἀποροῦντας παύσασαν , πρὸς δὲ τούτοις ὑπὲρ αὑτῆς τε πολεμήσασαν ἄμεινον τῆς εὐδοκιμούσης περὶ τὰ τοιαῦτα καὶ τὰς συμφορὰς θᾶττον διαλυσαμένην τῶν αὐτῶν τούτων , πῶς οὐ δίκαιον ἐπαινεῖν καὶ τιμᾶν μᾶλλον ἢ τὴν ἐν ἅπασι τούτοις ἀπολελειμμένην 0 1 2 ;
περὶ μὲν οὖν τῶν πραχθέντων παρ ἄλληλα καὶ τῶν κινδύνων τῶν ἅμα καὶ πρὸς τοὺς αὐτοὺς γενομένων ἐν τῷ παρόντι ταῦτ εἶχον εἰπεῖν .
οἶμαι δὲ τοὺς ἀηδῶς ἀκούοντας τῶν λόγων τούτων τοῖς μὲν εἰρημένοις οὐδὲν ἀντερεῖν ὡς οὐκ ἀληθέσιν οὖσιν , οὐ δ αὖ πράξεις ἑτέρας ἕξειν εἰπεῖν περὶ ἃς Λακεδαιμόνιοι γενόμενοι πολλῶν ἀγαθῶν αἴτιοι τοῖς Ἕλλησι κατέστησαν , κατηγορεῖν δὲ τῆς πόλεως ἡμῶν ἐπιχειρήσειν , ὅπερ ἀεὶ ποιεῖν εἰώθασι , καὶ διεξιέναι τὰς δυσχερεστάτας τῶν πράξεων τῶν ἐπὶ τῆς ἀρχῆς τῆς κατὰ θάλατταν γεγενημένων , καὶ τάς τε δίκας καὶ τὰς κρίσεις τὰς ἐνθάδε γιγνομένας τοῖς συμμάχοις καὶ τὴν τῶν φόρων εἴσπραξιν διαβαλεῖν , καὶ μάλιστα διατρίψειν περὶ τὰ Μηλίων πάθη καὶ Σκιωναίων καὶ Τορωναίων , οἰομένους ταῖς κατηγορίαις ταύταις καταρρυπανεῖν τὰς τῆς πόλεως εὐεργεσίας τὰς ὀλίγῳ πρότερον εἰρημένας .
ἐγὼ δὲ πρὸς ἅπαντα μὲν τὰ δικαίως ἂν ῥηθέντα κατὰ τῆς πόλεως οὔ τ ἂν δυναίμην ἀντειπεῖν οὔ τ ἂν ἐπιχειρήσαιμι τοῦτο ποιεῖν ·
καὶ γὰρ ἂν αἰσχυνοίμην , ὅπερ εἶπον ἤδη καὶ πρότερον , εἰ τῶν ἄλλων μη δὲ τοὺς θεοὺς ἀναμαρτήτους εἶναι νομιζόντων ἐγὼ γλιχοίμην καὶ πειρῴμην πείθειν ὡς περὶ οὐδὲν πώποτε τὸ κοινὸν ἡμῶν πεπλημμέληκεν ·
οὐ μὴν ἀλλ ἐκεῖνό γ οἴομαι ποιήσειν , τήν τε πόλιν τὴν Σπαρτιατῶν ἐπιδείξειν περὶ τὰς πράξεις τὰς προειρημένας πολὺ πικροτέραν καὶ χαλεπωτέραν τῆς ἡμετέρας γεγενημένην , τούς θ ὑπὲρ ἐκείνων βλασφημοῦντας καθ ἡμῶν ὡς δυνατὸν ἀφρονέστατα διακειμένους καὶ τοῦ κακῶς ἀκούειν ὑφ ἡμῶν τοὺς φίλους αὐτῶν αἰτίους ὄντας 0 ·
ἐπειδὰν γὰρ τὰ τοιαῦτα κατηγορῶσιν , οἷς ἔνοχοι Λακεδαιμόνιοι μᾶλλον τυγχάνουσιν ὄντες , οὐκ ἀποροῦμεν τοῦ περὶ ἡμῶν ῥηθέντος μεῖζον ἁμάρτημα κατ ἐκείνων εἰπεῖν .
οἷον καὶ νῦν , ἢν μνησθῶσι τῶν ἀγώνων τῶν τοῖς συμμάχοις ἐνθάδε γιγνομένων , τίς ἐστιν οὕτως ἀφυής , ὅστις οὐχ εὑρήσει πρὸς τοῦτ ἀντειπεῖν ὅτι πλείους Λακεδαιμόνιοι τῶν Ἑλλήνων ἀκρίτους ἀπεκτόνασι τῶν παρ ἡμῖν , ἐξ οὗ τὴν πόλιν οἰκοῦμεν , εἰς ἀγῶνα καὶ κρίσιν καταστάντων ;
τοιαῦτα δὲ καὶ περὶ τῆς εἰσπράξεως τῶν φόρων ἤν τι λέγωσιν , ἕξομεν εἰπεῖν ·
πολὺ γὰρ ἐπιδείξομεν συμφορώτερα πράξαντας τοὺς ἡμετέρους ἢ Λακεδαιμονίους ταῖς πόλεσι ταῖς τὸν φόρον ἐνεγκούσαις 0 .
πρῶτον μὲν γὰρ οὐ προσταχθὲν ὑφ ἡμῶν τοῦτ ἐποίουν , ἀλλ αὐτοὶ γνόντες , ὅτε περ τὴν ἡγεμονίαν ἡμῖν τὴν κατὰ θάλατταν ἔδοσαν ·
ἔπειτ οὐχ ὑπὲρ τῆς σωτηρίας τῆς ἡμετέρας ἔφερον , ἀλλ ὑπὲρ τῆς δημοκρατίας καὶ τῆς ἐλευθερίας τῆς αὑτῶν καὶ τοῦ μὴ περιπεσεῖν ὀλιγαρχίας γενομένης τηλικούτοις κακοῖς τὸ μέγεθος , ἡλίκοις ἐπὶ τῶν δεκαδαρχιῶν καὶ τῆς δυναστείας τῆς Λακεδαιμονίῶν 0 1 .
ἔτι δ οὐκ ἐκ τούτων ἔφερον ἐξ ὧν αὐτοὶ διέσωσαν , ἀλλ ἀφ ὧν δι ἡμᾶς εἶχον ·
ὑπὲρ ὧν , εἰ καὶ μικρὸς λογισμὸς ἐνῆν αὐτοῖς , δικαίως ἂν χάριν εἶχον ἡμῖν .
παραλαβόντες γὰρ τὰς πόλεις αὐτῶν τὰς μὲν παντάπασιν ἀναστάτους γεγενημένας ὑπὸ τῶν βαρβάρων , τὰς δὲ πεπορθημένας , εἰς τοῦτο προηγάγομεν , ὥστε μικρὸν μέρος τῶν γιγνομένων ἡμῖν διδόντας μηδὲν ἐλάττους ἔχειν τοὺς οἴκους Πελοποννησίων τῶν οὐδένα φόρον ὑποτελούντων .
περὶ τοίνυν τῶν ἀναστάτων γεγενημένων ὑφ ἑκατέρας τῶν πόλεων , ὃ μόνοις τινὲς ἡμῖν ὀνειδίζουσιν , ἐπιδείξομεν πολὺ δεινότερα πεποιηκότας οὓς ἐπαινοῦντες διατελοῦσιν .
ἡμῖν μὲν γὰρ συνέπεσε περὶ νησύδρια τοιαῦτα καὶ τηλικαῦτα τὸ μέγεθος ἐξαμαρτεῖν , ἃ πολλοὶ τῶν Ἑλλήνων οὐ δ ἴσασιν , ἐκεῖνοι δὲ τὰς μεγίστας πόλεις τῶν ἐν Πελοποννήσῳ καὶ τὰς πανταχῇ προεχούσας τῶν ἄλλων ἀναστάτους ποιήσαντες αὐτοὶ τ ἀκείνων ἔχουσιν , ἃς ἄξιον ἦν , εἰ καὶ μηδὲν αὐταῖς πρότερον ὑπῆρχεν ἀγαθόν , τῆς μεγίστης δωρεᾶς παρὰ τῶν Ἑλλήνων τυχεῖν διὰ τὴν στρατείαν τὴν ἐπὶ Τροίαν , ἐν ᾗ σφᾶς τε αὐτὰς παρέσχον πρωτευούσας καὶ τοὺς ἡγεμόνας ἀρετὰς ἔχοντας οὐ μόνον τὰς τοιαύτας ὧν πολλοὶ καὶ τῶν φαύλων κοινωνοῦσιν , ἀλλὰ κ ἀκείνας ὧν οὐδεὶς ἂν πονηρὸς ὢν δυνηθείη μετασχεῖν .
μεσσήνη μὲν γὰρ Νέστορα παρέσχε τὸν φρονιμώτατον ἁπάντων τῶν κατ ἐκεῖνον τὸν χρόνον γενομένων , Λακεδαίμων δὲ Μενέλαον τὸν διὰ σωφροσύνην καὶ δικαιοσύνην μόνον ἀξιωθέντα Διὸς γενέσθαι κηδεστήν , ἡ δ Ἀργείων πόλις Ἀγαμέμνονα τὸν οὐ μίαν οὐ δὲ δύο σχόντα μόνον ἀρετάς , ἀλλὰ πάσας ὅσας ἂν ἔχοι τις εἰπεῖν , καὶ ταύτας οὐ μετρίως ἀλλ ὑπερβαλλόντως 0 1 2 ·
οὐδένα γὰρ εὑρήσομεν τῶν ἁπάντων οὔ τ ἰδιωτέρας πράξεις μεταχειρισάμενον οὔ τε καλλίους οὔ τε μείζους οὔ τε τοῖς Ἕλλησιν ὠφελιμωτέρας οὔ τε πλειόνων ἐπαίνων ἀξίας .
καὶ τούτοις οὕτω μὲν ἀπηριθμημένοις εἰκότως ἄν τινες ἀπιστήσειαν , μικρῶν δὲ περὶ ἑκάστου ῥηθέντων ἅπαντες ἂν ἀληθῆ με λέγειν ὁμολογήσειαν .
οὐ δύναμαι δὲ κατιδεῖν , ἀλλ ἀπορῶ ποίοις ἂν λόγοις μετὰ ταῦτα χρησάμενος ὀρθῶς εἴην βεβουλευμένος .
αἰσχύνομαι μὲν γάρ , εἰ τοσαῦτα περὶ τῆς Ἀγαμέμνονος ἀρετῆς προειρηκὼς μηδενὸς μνησθήσομαι τῶν ὑπ ἐκείνου πεπραγμένων , ἀλλὰ δόξω τοῖς ἀκούουσιν ὅμοιος εἶναι τοῖς ἀλαζονευομένοις καὶ λέγουσιν ὅ τι ἂν τύχωσιν ·
ὁρῶ δὲ τὰς πράξεις τὰς ἔξω λεγομένας τῶν ὑποθέσεων οὐκ ἐπαινουμένας ἀλλὰ ταραχώδεις εἶναι δοκούσας , καὶ πολλοὺς μὲν ὄντας τοὺς κακῶς χρωμένους αὐταῖς , πολὺ δὲ πλείους τοὺς ἐπιτιμῶντας 0 .
διὸ δέδοικα μὴ καὶ περὶ ἐμὲ συμβῇ τι τοιοῦτον .
οὐ μὴν ἀλλ αἱροῦμαι βοηθῆσαι τῷ τ αὐτὸν ἐμοί τε καὶ πολλοῖς πεπονθότι , καὶ διημαρτηκότι τῆς δόξης ἧς προσῆκε τυχεῖν αὐτόν , καὶ μεγίστων μὲν ἀγαθῶν αἰτίῳ γεγενημένῳ περὶ ἐκεῖνον τὸν χρόνον , ἧττον δ ἐπαινουμένῳ τῶν οὐδὲν ἄξιον λόγου διαπεπραγμένων .
τί γὰρ ἐκεῖνος ἐνέλιπεν , ὃς τηλικαύτην μὲν ἔσχε τιμήν , ἧς εἰ πάντες συνελθόντες μείζω ζητοῖεν , οὐδέποτ ἂν εὑρεῖν δυνηθεῖεν ;
μόνος γὰρ ἁπάσης τῆς Ἑλλάδος ἠξιώθη γενέσθαι στρατηγός .
ὁπότερον δέ , εἴ θ ὑπὸ πάντων αἱρεθεὶς εἴ τ αὐτὸς κτησάμενος , οὐκ ἔχω λέγειν .
ὁποτέρως δ οὖν συμβέβηκεν , οὐδεμίαν ὑπερβολὴν λέλοιπε τῆς περὶ αὑτὸν δόξης τοῖς ἄλλως πως τιμηθεῖσιν .
ταύτην δὲ λαβὼν τὴν δύναμιν οὐκ ἔστιν ἥν τινα τῶν Ἑλληνίδων πόλεων ἐλύπησεν , ἀλλ οὕτως ἦν πόρρω τοῦ περί τινας ἐξαμαρτεῖν , ὥστε παραλαβὼν τοὺς Ἕλληνας ἐν πολέμῳ καὶ ταραχαῖς καὶ πολλοῖς κακοῖς ὄντας τούτων μὲν αὐτοὺς ἀπήλλαξεν , εἰς ὁμόνοιαν δὲ καταστήσας τὰ μὲν περιττὰ τῶν ἔργων καὶ τερατώδη καὶ μηδὲν ὠφελοῦντα τοὺς ἄλλους ὑπερεῖδε , στρατόπεδον δὲ συστήσας ἐπὶ τοὺς βαρβάρους ἤγαγεν .
τούτου δὲ κάλλιον στρατήγημα καὶ τοῖς Ἕλλησιν ὠφελιμώτερον οὐδεὶς φανήσεται πράξας οὔ τε τῶν κατ ἐκεῖνον τὸν χρόνον εὐδοκιμησάντων οὔ τε τῶν ὕστερον ἐπιγενομένων .
ἃ κεῖνος πράξας καὶ τοῖς ἄλλοις ὑποδείξας οὐχ οὕτως εὐδοκίμησεν , ὡς προσῆκεν αὐτόν , διὰ τοὺς μᾶλλον ἀγαπῶντας τὰς θαυματοποιίας τῶν εὐεργεσιῶν καὶ τὰς ψευδολογίας τῆς ἀληθείας , ἀλλὰ τοιοῦτος γενόμενος ἐλάττω δόξαν ἔχει τῶν οὐ δὲ μιμήσασθαι τολμησάντων αὐτόν .
οὐ μόνον δ ἐπὶ τούτοις ἄν τις ἐπαινέσειεν αὐτόν , ἀλλὰ καὶ ἐφ οἷς περὶ τὸν αὐτὸν χρόνον ἔπραξεν .
εἰς τοῦτο γὰρ μεγαλοφροσύνης ἦλθεν , ὥστ οὐκ ἀπέχρησεν αὐτῷ λαβεῖν στρατιώτας τῶν ἰδιωτῶν ὁπόσους ἐξ ἑκάστης ἐβουλήθη τῆς πόλεως , ἀλλὰ τοὺς βασιλεῖς τοὺς ποιοῦντας ἐν ταῖς αὑτῶν ὅ τι βουληθεῖεν καὶ τοῖς ἄλλοις προστάττοντας , τούτους ἔπεισεν ὑφ αὑτῷ γενέσθαι , καὶ συνακολουθεῖν ἐφ οὓς ἂν ἡγῆται , καὶ ποιεῖν τὸ προσταττόμενον , καὶ βασιλικὸν βίον ἀφέντας στρατιωτικῶς ζῆν , ἔτι δὲ κινδυνεύειν καὶ πολεμεῖν οὐχ ὑπὲρ τῆς σφετέρας αὐτῶν πατρίδος καὶ βασιλείας , ἀλλὰ λόγῳ μὲν ὑπὲρ Ἑλένης τῆς Μενελάου γυναικός , ἔργῳ δ ὑπὲρ τοῦ μὴ τὴν Ἑλλάδα πάσχειν ὑπὸ τῶν βαρβάρων μή τε τοιαῦτα μή θ οἷα πρότερον αὐτῇ συνέπεσε περὶ τὴν Πέλοπος μὲν ἁπάσης Πελοποννήσου κατάληψιν , Δαναοῦ δὲ τῆς πόλεως τῆς Ἀργείων , Κάδμου δὲ Θηβῶν 0 ·
ὧν τίς ἄλλος φανήσεται προνοηθείς , ἢ τίς ἐμποδὼν καταστὰς τοῦ μηδὲν ἔτι γενέσθαι τοιοῦτον , πλὴν τῆς ἐκείνου φύσεως καὶ δυνάμεως 0 ;
τὸ τοίνυν ἐχόμενον , ὃ τῶν μὲν προειρημένων ἔλαττόν ἐστι , τῶν δὲ πολλάκις ἐγκεκωμιασμένων μεῖζον καὶ λόγου μᾶλλον ἄξιον 0 1 ·
στρατόπεδον γὰρ συνεληλυθὸς ἐξ ἁπασῶν τῶν πόλεων , τοσοῦτον τὸ πλῆθος ὅσον εἰκός , ὃ πολλοὺς εἶχεν ἐν αὑτῷ τοὺς μὲν ἀπὸ θεῶν τοὺς δ ἐξ αὐτῶν τῶν θεῶν γεγονότας , οὐκ ὁμοίως διακειμένους τοῖς πολλοῖς οὐ δ ἴσον φρονοῦντας τοῖς ἄλλοις , ἀλλ ὀργῆς καὶ θυμοῦ καὶ φθόνου καὶ φιλοτιμίας μεστούς , ἀλλ ὅμως τὸ τοιοῦτον ἔτη δέκα κατέσχεν οὐ μισθοφοραῖς μεγάλαις οὐ δὲ χρημάτων δαπάναις , αἷς νῦν ἅπαντες δυναστεύουσιν , ἀλλὰ τῷ καὶ τῇ φρονήσει διαφέρειν καὶ δύνασθαι τροφὴν ἐκ τῶν πολεμίων τοῖς στρατιώταις πορίζειν , καὶ μάλιστα τῷ δοκεῖν ἐκεῖνον ἄμεινον ὑπὲρ τῆς τῶν ἄλλων βουλεύεσθαι σωτηρίας ἢ τοὺς ἄλλους περὶ σφῶν αὐτῶν 0 1 2 .
τὸ τοίνυν τέλος , ὃ πᾶσι τούτοις ἐπέθηκεν , οὐδενὸς ἧττον προσήκει θαυμάζειν ·
οὐ γὰρ ἀπρεπὲς οὐ δ ἀνάξιον τῶν προειρημένων φανήσεται ποιησάμενος , ἀλλὰ λόγῳ μὲν πρὸς μίαν πόλιν πολεμήσας , ἔργῳ δ οὐ μόνον πρὸς ἅπαντας τοὺς τὴν Ἀσίαν κατοικοῦντας ἀλλὰ καὶ πρὸς ἄλλα γένη πολλὰ τῶν βαρβάρων κινδυνεύων οὐκ ἀπεῖπεν οὐ δ ἀπῆλθε , πρὶν τήν τε πόλιν τοῦ τολμήσαντος ἐξαμαρτεῖν ἐξηνδραποδίσατο καὶ τοὺς βαρβάρους ἔπαυσεν ὑβρίζοντας .
οὐκ ἀγνοῶ δὲ τὸ πλῆθος τῶν εἰρημένων περὶ τῆς Ἀγαμέμνονος ἀρετῆς , οὐ δ ὅτι τούτων καθ ἓν μὲν ἕκαστον εἴ τινες σκοποῖντο τί ἂν ἀποδοκιμάσαιεν , οὐδεὶς ἂν οὐδὲν αὐτῶν ἀφελεῖν τολμήσειεν , ἐφεξῆς δὲ ἀναγιγνωσκομένων ἅπαντες ἂν ἐπιτιμήσαιεν ὡς πολὺ πλείοσιν εἰρημένοις τοῦ δέοντος .
ἐγὼ δ εἰ μὲν ἔλαθον ἐμαυτὸν πλεονάζων , ᾐσχυνόμην ἄν , εἰ γράφειν ἐπιχειρῶν περὶ ὧν μηδεὶς ἂν ἄλλος ἐτόλμησεν , οὕτως ἀναισθήτως διεκείμην ·
νῦν δ ἀκριβέστερον ᾔδειν τῶν ἐπιπλήττειν μοι τολμησόντων , ὅτι πολλοὶ τούτοις ἐπιτιμήσουσιν ·
ἀλλὰ γὰρ ἡγησάμην οὐχ οὕτως ἔσεσθαι δεινόν , ἢν ἐπὶ τοῦ μέρους τούτου δόξω τισὶ τῶν καιρῶν ἀμελεῖν , ὡς ἢν περὶ ἀνδρὸς τοιούτου διαλεγόμενος παραλίπω τι τῶν ἐκείνῳ τε προσόντων ἀγαθῶν κ ἀμοὶ προσηκόντων εἰπεῖν .
ᾤμην δὲ καὶ παρὰ τοῖς χαριεστάτοις τῶν ἀκροατῶν εὐδοκιμήσειν , ἢν φαίνωμαι περὶ ἀρετῆς μὲν τοὺς λόγους ποιούμενος , ὅπως δὲ ταύτης ἀξίως ἐρῶ μᾶλλον σπουδάζων ἢ περὶ τὴν τοῦ λόγου συμμετρίαν , καὶ ταῦτα σαφῶς εἰδὼς τὴν μὲν περὶ τὸν λόγον ἀκαιρίαν ἀδοξότερον ἐμὲ ποιήσουσαν , τὴν δὲ περὶ τὰς πράξεις εὐβουλίαν αὐτοὺς τοὺς ἐπαινουμένους ὠφελήσουσαν 0 ·
ἀλλ ὅμως ἐγὼ τὸ λυσιτελὲς ἐάσας τὸ δίκαιον εἱλόμην .
οὐ μόνον δ ἂν εὑρεθείην ἐπὶ τοῖς νῦν λεγομένοις ταύτην ἔχων τὴν διάνοιαν , ἀλλ ὁμοίως ἐπὶ πάντων , ἐπεὶ καὶ τῶν πεπλησιακότων μοι φανείην ἂν μᾶλλον χαίρων τοῖς ἐπὶ τῷ βίω καὶ ταῖς πράξεσιν εὐδοκιμοῦσιν ἢ τοῖς περὶ τοὺς λόγους δεινοῖς εἶναι δοκοῦσιν .
καίτοι τῶν μὲν εὖ ῥηθέντων , εἰ καὶ μηδὲν συμβαλοίμην , ἅπαντες ἂν ἐμοὶ τὴν αἰτίαν ἀναθεῖεν , τῶν δ ὀρθῶς πραττομένων εἰ καὶ πάντες εἰδεῖέν με σύμβουλον γεγενημένον , οὐδεὶς ὅστις οὐκ ἂν αὐτὸν τὸν μεταχειριζόμενον τὰς πράξεις ἐπαινέσειεν 0 .
ἀλλὰ γὰρ οὐκ οἶδ ὅποι τυγχάνω φερόμενος ·
ἀεὶ γὰρ οἰόμενος δεῖν προστιθέναι τὸ τῶν προειρημένων ἐχόμενον , παντάπασι πόρρω γέγονα τῆς ὑποθέσεως .
λοιπὸν οὖν ἐστιν οὐδὲν ἄλλο , πλὴν αἰτησάμενον τῷ γήρᾳ συγγνώμην ὑπὲρ τῆς λήθης καὶ τῆς μακρολογίας , τῶν εἰθισμένων παραγίγνεσθαι τοῖς τηλικούτοις , ἐπανελθεῖν εἰς τὸν τόπον ἐκεῖνον ἐξ οὗπερ εἰσέπεσον εἰς τὴν περιττολογίαν ταύτην .
οἶμαι δ ἤδη καθορᾶν ὅθεν ἐπλανήθην ·
τοῖς γὰρ ὀνειδίζουσιν ἡμῶν τῇ πόλει τὰς Μηλίων καὶ τὰς τῶν τοιούτων πολιχνίων συμφορὰς ἀντέλεγον , οὐχ ὡς οὐχ ἡμαρτημένων τούτων , ἀλλ ἐπιδεικνύων τοὺς ἀγαπωμένους ὑπ αὐτῶν πολὺ πλείους πόλεις καὶ μείζους ἡμῶν ἀναστάτους πεποιηκότας , ἐν οἷς καὶ περὶ τῆς ἀρετῆς τῆς Ἀγαμέμνονος καὶ Μενελάου καὶ Νέστορος διελέχθην , ψεῦδος μὲν οὐδὲν λέγων , πλείω δ ἴσως τῶν μετρίων .
τοῦτο δ ἐποίουν ὑπολαβὼν οὐδενὸς ἔλαττον ἁμάρτημα τοῦτο δόξειν εἶναι τῶν τολμησάντων ἀναστάτους ποιῆσαι τὰς πόλεις τὰς γεννησάσας καὶ θρεψάσας τοιούτους ἄνδρας , περὶ ὧν καὶ νῦν ἔχοι τις ἂν πολλοῖς καὶ καλοῖς χρήσασθαι λόγοις .
ἀλλὰ γὰρ ἴσως ἀνόητόν ἐστι περὶ μίαν πρᾶξιν διατρίβειν , ὥσπερ ἀπορίας οὔσης τί ἂν ἔχοι τις εἰπεῖν περὶ τῆς ὠμότητος καὶ χαλεπότητος τῆς Λακεδαιμονίων , ἀλλ οὐ πολλῆς ἀφθονίας ὑπαρχούσης .
οἷς οὐκ ἐξήρκεσε περὶ τὰς πόλεις ταύτας καὶ τοὺς ἄνδρας τοὺς τοιούτους ἐξαμαρτεῖν , ἀλλὰ καὶ περὶ τοὺς ἐκ τῶν αὐτῶν ὁρμηθέντας καὶ κοινὴν τὴν στρατείαν ποιησαμένους καὶ τῶν αὐτῶν κινδύνων μετασχόντας , λέγω δὲ περὶ Ἀργείων καὶ Μεσσηνίων .
καὶ γὰρ τούτους ἐπεθύμησαν ταῖς αὐταῖς συμφοραῖς περιβαλεῖν αἷσπερ ἐκείνους 0 ·
καὶ Μεσσηνίους μὲν πολιορκοῦντες οὐ πρότερον ἐπαύσαντο , πρὶν ἐξέβαλον ἐκ τῆς χώρας , Ἀργείοις δ ὑπὲρ τῶν αὐτῶν τούτων ἔτι καὶ νῦν πολεμοῦσιν .
ἃ τοίνυν περὶ Πλαταιᾶς ἔπραξαν , ἄτοπος ἂν εἴην , εἰ ταῦτ εἰρηκὼς ἐκείνων μὴ μνησθείην ·
ὧν ἐν τῇ χώρᾳ στρατοπεδευσάμενοι μεθ ἡμῶν καὶ τῶν ἄλλων συμμάχων , καὶ παραταξάμενοι τοῖς πολεμίοις , καὶ θυσάμενοι τοῖς θεοῖς τοῖς ὑπ ἐκείνων ἱδρυμένοις , οὐ μόνον ἠλευθερώσαμεν τῶν Ἑλλήνων τοὺς μεθ ἡμῶν ὄντας ἀλλὰ καὶ τοὺς ἀναγκασθέντας γενέσθαι μετ ἐκείνων , καὶ ταῦτ ἐπράξαμεν Πλαταιέας λαβόντες μόνους Βοιωτῶν συναγωνιστάς ·
οὓς οὐ πολὺν χρόνον διαλιπόντες Λακεδαιμόνιοι , χαριζόμενοι Θηβαίοις , ἐκπολιορκήσαντες ἅπαντας ἀπέκτειναν πλὴν τῶν ἀποδρᾶναι δυνηθέντων .
περὶ οὓς ἡ πόλις ἡμῶν οὐδὲν ὁμοία γέγονεν ἐκείνοις ·
οἱ μὲν γὰρ περὶ τε τοὺς εὐεργέτας τῆς Ἑλλάδος καὶ τοὺς συγγενεῖς τοὺς αὑτῶν τὰ τοιαῦτ ἐξαμαρτάνειν ἐτόλμησαν , οἱ δ ἡμέτεροι Μεσσηνίων μὲν τοὺς διασωθέντας εἰς Ναύπακτον κατῴκισαν , Πλαταιέων δὲ τοὺς περιγενομένους πολίτας ἐποιήσαντο καὶ τῶν ὑπαρχόντων αὐτοῖς ἁπάντων μετέδοσαν .
ὥστ εἰ μηδὲν εἴχομεν ἄλλο περὶ τοῖν πολέοιν εἰπεῖν , ἐκ τούτων ῥᾴδιον εἶναι καταμαθεῖν τὸν τρόπον ἑκατέρας αὐτῶν , καὶ ποτέρα πλείους πόλεις καὶ μείζους ἀναστάτους πεποίηκεν 0 .
αἰσθάνομαι δὲ πάθος μοι συμβαῖνον ἐναντίον τοῖς ὀλίγῳ πρότερον εἰρημένοις ·
τότε μὲν γὰρ εἰς ἄγνοιαν καὶ πλάνον καὶ λήθην ἐνέπεσον , νῦν δ οἶδα σαφῶς ἐμαυτὸν οὐκ ἐμμένοντα τῇ πραότητι τῇ περὶ τὸν λόγον , ἣν εἶχον ὅτ ἠρχόμην γράφειν αὐτόν , ἀλλὰ λέγειν τ ἐπιχειροῦντα περὶ ὧν οὐκ ᾤμην ἐρεῖν , θρασύτερόν τε διακείμενον ἢ κατ ἐμαυτόν , ἀκρατῆ τε γιγνόμενον ἐνίων ὧν λέγω διὰ τὸ πλῆθος τῶν εἰπεῖν ἐπιρρεόντων 0 .
ἐπειδή περ οὖν ἐπελήλυθέ μοι τὸ παρρησιάζεσθαι , καὶ λέλυκα τὸ στόμα , καὶ τοιαύτην τὴν ὑπόθεσιν ἐποιησάμην ὥστε μή τε καλὸν εἶναί μοι μή τε δυνατὸν παραλιπεῖν τὰς τοιαύτας πράξεις , ἐξ ὧν οἷόν τ ἐστὶν ἐπιδεικνύναι πλέονος ἀξίαν τὴν πόλιν ἡμῶν γεγενημένην περὶ τοὺς Ἕλληνας τῆς Λακεδαιμονίων , οὐ κατασιωπητέον οὐ δὲ περὶ τῶν ἄλλων κακῶν τῶν οὔπω μὲν εἰρημένων ἐν δὲ τοῖς Ἕλλησι γεγενημένων , ἀλλ ἐπιδεικτέον τοὺς μὲν ἡμετέρους ὀψιμαθεῖς αὐτῶν γεγενημένους , Λακεδαιμονίους δὲ τὰ μὲν πρώτους τὰ δὲ μόνους ἐξαμαρτόντας 0 .
πλεῖστοι μὲν οὖν κατηγοροῦσιν ἀμφοῖν τοῖν πολέοιν , ὅτι προσποιούμεναι κινδυνεῦσαι πρὸς τοὺς βαρβάρους ὑπὲρ τῶν Ἑλλήνων οὐκ εἴασαν τὰς πόλεις αὐτονόμους εἶναι καὶ διοικῆσαι τὰ σφέτερ αὐτῶν ὅπως ἑκάστῃ συνέφερεν , ἀλλ ὥσπερ αἰχμαλώτους εἰληφυῖαι διελόμεναι κατεδουλώσαντο πάσας αὐτάς , καὶ παραπλήσιον ἐποίησαν τοῖς παρὰ μὲν τῶν ἄλλων τοὺς οἰκέτας εἰς ἐλευθερίαν ἀφαιρουμένοις , σφίσι δ αὐτοῖς δουλεύειν ἀναγκάζουσιν .
τοῦ δὲ λέγεσθαι ταῦτα καὶ πολὺ πλείω καὶ πικρότερα τούτων οὐχ ἡμεῖς αἴτιοι γεγόναμεν , ἀλλ οἱ νῦν μὲν ἐν τοῖς λεγομένοις ἡμῖν ἀντιτεταγμένοι , τὸν δ ἄλλον χρόνον ἐν τοῖς πραττομένοις ἅπασιν 0 1 .
τοὺς μὲν γὰρ ἡμετέρους προγόνους οὐδεὶς ἂν ἐπιδείξειεν ἐν τοῖς ἐπέκεινα χρόνοις τοῖς ἀναριθμήτοις οὐδεμιᾶς πόλεως οὔ τε μείζονος οὔ τ ἐλάττονος ἄρχειν ἐπιχειρήσαντας ·
λακεδαιμονίους δὲ πάντες ἴσασιν , ἀφ οὗ περ εἰς Πελοπόννησον εἰσῆλθον , οὐδὲν ἄλλο πράττοντας οὐ δὲ βουλευομένους πλὴν ὅπως μάλιστα μὲν ἁπάντων ἄρξουσιν , εἰ δὲ μή , Πελοποννησίων 0 1 .
ἀλλὰ μὴν καὶ τὰς στάσεις καὶ τὰς σφαγὰς καὶ τὰς τῶν πολιτειῶν μεταβολάς , ἃς ἀμφοτέροις τινὲς ἡμῖν ἐπιφέρουσιν , ἐκεῖνοι μὲν ἂν φανεῖεν ἁπάσας τὰς πόλεις πλὴν ὀλίγων μεστὰς πεποιηκότες τῶν τοιούτων συμφορῶν καὶ νοσημάτων , τὴν δ ἡμετέραν πόλιν οὐδεὶς ἂν οὐ δ εἰπεῖν τολμήσειε πρὸ τῆς ἀτυχίας τῆς ἐν Ἑλλησπόντῳ γενομένης ὡς τοιοῦτον ἐν τοῖς συμμάχοις τι διαπραξαμένην .
ἄλλ ἐπειδὴ Λακεδαιμόνιοι κύριοι καταστάντες τῶν Ἑλλήνων πάλιν ἐξέπιπτον ἐκ τῶν πραγμάτων , ἐν τούτοις τοῖς καιροῖς στασιαζουσῶν τῶν ἄλλων , πόλεων δύ ἢ τρεῖς τῶν στρατηγῶν τῶν ἡμετέρων , οὐ γὰρ ἀποκρύψομαι τ ἀληθές , ἐξήμαρτον περί τινας αὐτῶν ἐλπίζοντες , ἢν μιμήσωνται τὰς Σπαρτιατῶν πράξεις , μᾶλλον αὐτὰς δυνήσεσθαι κατασχεῖν .
ὥστε δικαίως ἂν ἐκείνοις μὲν ἅπαντες ἐγκαλέσειαν ὡς ἀρχηγοῖς γεγενημένοις καὶ διδασκάλοις τῶν τοιούτων ἔργων , τοῖς δ ἡμετέροις , ὥσπερ τῶν μαθητῶν τοῖς ὑπὸ τῶν ὑπισχνουμένων ἐξηπατημένοις καὶ διημαρτηκόσι τῶν ἐπίδων , εἰκότως ἂν συγγνώμην ἔχοιεν 0 .
τὸ τοίνυν τελευταῖον , ὃ μόνοι καὶ καθ αὑτοὺς ἔπραξαν , τίς οὐκ οἶδεν ὅτι κοινῆς ἡμῖν τῆς ἔχθρας ὑπαρχούσης , τῆς πρὸς τοὺς βαρβάρους καὶ τοὺς βασιλέας αὐτῶν , ἡμεῖς μὲν ἐν πολέμοις πολλοῖς γιγνόμενοι καὶ μεγάλαις συμφοραῖς ἐνίοτε περιπίπτοντες καὶ τῆς χώρας ἡμῶν θαμὰ πορθουμένης καὶ τεμνομένης οὐδεπώποτ ἐβλέψαμεν πρὸς τὴν ἐκείνων φιλίαν καὶ συμμαχίαν , ἀλλ ὑπὲρ ὧν τοῖς Ἕλλησιν ἐπεβούλευσαν μισοῦντες αὐτοὺς διετελέσαμεν μᾶλλον ἢ τοὺς ἐν τῷ παρόντι κακῶς ἡμᾶς ποιοῦντας 0 ·
λακεδαιμόνιοι δ οὔ τε πάσχοντες κακὸν οὐδὲν οὔ τε μέλλοντες οὔ τε δεδιότες εἰς τοῦτ ἀπληστίας ἦλθον , ὥστ οὐκ ἐξήρκεσεν αὐτοῖς ἔχειν τὴν κατὰ γῆν ἀρχήν , ἀλλὰ καὶ τὴν κατὰ θάλατταν δύναμιν οὕτως ἐπεθύμησαν λαβεῖν , ὥστε κατὰ τοὺς αὐτοὺς χρόνους τούς τε συμμάχους τοὺς ἡμετέρους ἀφίστασαν , ἐλευθερώσειν αὐτοὺς ὑπισχνούμενοι , καὶ βασιλεῖ περὶ φιλίας διελέγοντο καὶ συμμαχίας , παραδώσειν αὐτῷ φάσκοντες ἅπαντας τοὺς ἐπὶ τῆς Ἀσίας κατοικοῦντας , πίστεις δὲ δόντες τούτοις ἀμφοτέροις καὶ καταπολεμήσαντες ἡμᾶς , οὓς μὲν ἐλευθερώσειν ὤμοσαν , κατεδουλώσαντο μᾶλλον ἢ τοὺς Εἵλωτας , βασιλεῖ δὲ τοιαύτην χάριν ἀπέδοσαν ὥστ ἔπεισαν τὸν ἀδελφὸν αὐτοῦ Κῦρον ὄντα νεώτερον ἀμφισβητεῖν τῆς βασιλείας , καὶ στρατόπεδον αὐτῷ συναγαγόντες καὶ στρατηγὸν Κλέαρχον ἐπιστήσαντες ἀνέπεμψαν ἐπ ἐκεῖνον ·
ἀτυχήσαντες δ ἐν τούτοις καὶ γνωσθέντες ὧν ἐπεθύμουν , καὶ μισηθέντες ὑπὸ πάντων , εἰς πόλεμον καὶ ταραχὰς τοσαύτας κατέστησαν ὅσας εἰκὸς τοὺς καὶ περὶ τοὺς Ἕλληνας καὶ τοὺς βαρβάρους ἐξημαρτηκότας 0 .
περὶ ὧν οὐκ οἶδ ὅ τι δεῖ πλείω λέγοντα διατρίβειν , πλὴν ὅτι καταναυμαχηθέντες ὑπό τε τῆς βασιλέως δυνάμεως καὶ τῆς Κόνωνος στρατηγίας τοιαύτην ἐποιήσαντο τὴν εἰρήνην , ἧς οὐδεὶς ἂν ἐπιδείξειεν οὔ τ αἰσχίω πώποτε γενομένην οὔ τ ἐπονειδιστοτέραν οὔ τ ὀλιγωροτέραν τῶν Ἑλλήνων οὔ τ ἐναντιωτέραν τοῖς λεγομένοις ὑπό τινων περὶ τῆς ἀρετῆς τῆς Λακεδαιμονίων 0 ·
οἵ τινες , ὅτε μὲν αὐτοὺς ὁ βασιλεὺς δεσπότας τῶν Ἑλλήνων κατέστησεν , ἀφελέσθαι τὴν βασιλείαν αὐτοῦ καὶ τὴν εὐδαιμονίαν ἅπασαν ἐπεχείρησαν , ἐπειδὴ δὲ καταναυμαχήσας ταπεινοὺς ἐποίησεν , οὐ μικρὸν μέρος αὐτῷ τῶν Ἑλλήνων παρέδωκαν ἀλλὰ πάντας τοὺς τὴν Ἀσίαν οἰκοῦντας , διαρρήδην γράψαντες χρῆσθαι τοῦθ ὅ τι ἂν αὐτὸς βούληται , καὶ οὐκ ᾐσχύνθησαν τοιαύτας ποιούμενοι τὰς ὁμολογίας περὶ ἀνδρῶν , οἷς χρώμενοι συμμάχοις ἡμῶν τε περιεγένοντο καὶ τῶν Ἑλλήνων κύριοι κατέστησαν καὶ τὴν Ἀσίαν ἅπασαν ἤλπισαν κατασχήσειν , ἀλλὰ τὰς τοιαύτας συνθήκας αὐτοί τ ἐν τοῖς ἱεροῖς τοῖς σφετέροις αὐτῶν ἀνέγραψαν καὶ τοὺς συμμάχους ἠνάγκασαν .
τοὺς μὲν οὖν ἄλλους οὐκ οἴομαι πράξεων ἑτέρων ἐπιθυμήσειν ἀκούειν , ἀλλ ἐκ τῶν εἰρημένων ἱκανῶς μεμαθηκέναι νομιεῖν ὁποία τις τοῖν πολέοιν ἑκατέρα περὶ τοὺς Ἕλληνας γέγονεν ·
ἐγὼ δ οὐχ οὕτω τυγχάνω διακείμενος , ἀλλ ἡγοῦμαι τὴν ὑπόθεσιν ἣν ἐποιησάμην ἄλλων τε πολλῶν προσδεῖσθαι λόγων , καὶ μάλιστα τῶν ἐπιδειξόντων τὴν ἄνοιαν τῶν ἀντιλὲγειν τοῖς εἰρημένοις ἐπιχειρησόντων ·
οὓς οἴομαι ῥᾳδίως εὑρήσειν .
τῶν γὰρ ἀποδεχομένων ἁπάσας τὰς Λακεδαιμονίων πράξεις , τοὺς μὲν βελτίστους αὐτῶν ἡγοῦμαι καὶ πλεῖστον νοῦν ἔχοντας τὴν μὲν Σπαρτιατῶν πολιτείαν ἐπαινέσεσθαι καὶ τὴν αὐτὴν γνώμην ἕξειν περὶ αὐτῆς ἥνπερ πρότερον , περὶ δὲ τῶν εἰς τοὺς Ἕλληνας πεπραγμένων ὁμονοήσειν τοῖς ὑπ ἐμοῦ λεγομένοις , τοὺς δὲ φαυλοτέρους οὐ μόνον τούτων ὄντας ἀλλὰ καὶ τῶν πολλῶν , καὶ περὶ ἄλλου πράγματος οὐδενὸς ἂν οἵους τε γενομένους ἀνεκτῶς εἰπεῖν , περὶ δὲ Λακεδαιμονίων οὐ δυναμένους σιωπᾶν , ἀλλὰ προσδοκῶντας , ἢν ὑπερβάλλοντας τοὺς ἐπαίνους περὶ ἐκείνων ποιῶνται , τὴν αὐτὴν λήψεσθαι δόξαν τοῖς ἁδροτέροις αὐτῶν καὶ πολὺ βελτίοσιν εἶναι δοκοῦσι 0 ·
τοὺς δὴ τοιούτους , ἐπειδὰν αἴσθωνται τοὺς τόπους ἅπαντας προκατειλημμένους καὶ μη δὲ πρὸς ἓν ἀντειπεῖν ἔχωσι τῶν εἰρημένων , ἐπὶ τὸν λόγον οἶμαι τρέψεσθαι τὸν περὶ τῶν πολιτειῶν , καὶ παραβάλλοντας τ ἀκεῖ καθεστῶτα τοῖς ἐνθάδε , καὶ μάλιστα τὴν σωφροσύνην καὶ πειθαρχίαν πρὸς τὰς παρ ἡμῖν ὀλιγωρίας , ἐκ τούτων ἐγκωμιάσειν τὴν Σπάρτην .
ἢν δὴ τοιοῦτον ἐπιχειρῶσί τι ποιεῖν , προσήκει τοὺς εὖ φρονοῦντας ληρεῖν νομίζειν αὐτούς .
ἐγὼ γὰρ ὑπεθέμην οὐχ ὡς περὶ τῶν πολιτειῶν διαλεξόμενος , ἀλλ ὡς ἐπιδείξων τὴν πόλιν ἡμῶν πολὺ πλείονος ἀξίαν Λακεδαιμονίων περὶ τοὺς Ἕλληνας γεγενημένην .
ἢν μὲν οὖν ἀναιρῶσί τι τούτων , ἢ πράξεις ἑτέρας κοινὰς λέγωσι περὶ ἃς ἐκεῖνοι βελτίους ἡμῶν γεγόνασιν , εἰκότως ἂν ἐπαίνου τυγχάνοιεν ·
ἢν δὲ λέγειν ἐπιχειρῶσι περὶ ὧν ἐγὼ μηδεμίαν μνείαν ποιησαίμην , δικαίως ἂν ἅπασιν ἀναισθήτως ἔχειν δοκοῖεν .
οὐ μὴν ἀλλ ἐπειδή περ αὐτοὺς οἴομαι τὸν λόγον τὸν περὶ τῶν πολιτειῶν εἰς τὸ μέσον ἐμβαλεῖν , οὐκ ὀκνήσω διαλεχθῆναι περὶ αὐτῶν ·
οἶμαι γὰρ ἐν αὐτοῖς τούτοις τὴν πόλιν ἡμῶν ἐπιδείξειν πλέον διενεγκοῦσαν ἢ τοῖς ἤδη προειρημένοις 0 .
καὶ μηδεὶς ὑπολάβῃ με ταῦτ εἰρηκέναι περὶ ταύτης , ἣν ἀναγκασθέντες μετελάβομεν , ἀλλὰ περὶ τῆς τῶν προγόνων , ἧς οὐ καταφρονήσαντες οἱ πατέρες ἡμῶν ἐπὶ τὴν νῦν καθεστῶσαν ὥρμησαν , ἀλλὰ περὶ μὲν τὰς ἄλλας πράξεις πολὺ σπουδαιοτέραν ἐκείνην προκρίναντες , περὶ δὲ τὴν δύναμιν τὴν κατὰ θάλατταν ταύτην χρησιμωτέραν εἶναι νομίζοντες , ἣν λαβόντες καὶ καλῶς ἐπιμεληθέντες οἷοί τ ἐγένοντο καὶ τὰς ἐπιβουλὰς τὰς Σπαρτιατῶν ἀμύνασθαι καὶ τὴν Πελοποννησίων ἁπάντων ῥώμην , ὧν κατήπειγε τὴν πόλιν περὶ ἐκεῖνον τὸν χρόνον μάλιστα περιγενέσθαι πολεμοῦσαν .
ὥστ οὐδεὶς ἂν δικαίως ἐπιτιμήσειε τοῖς ἑλομένοις αὐτήν ·